minn Gorġ Peresso Fit-2 t'Awissu sibt ruħi għal darb'oħra fil- pjazza sabiħa u kbira ta' quddiem il-knisja tal- Mellieħa. F'dik il-lejla, permezz ta' produzzjoni imtella' mill-ħabib tiegħi Robert Cutajar b'risq l- Għaqda Filantropika Melleħin jien kont qed nagħti s-sehem tiegħi f'tifkira imsejħa Cuorvfest f'ġieħ il-kantant Mellieħi Sammv Bartolo. Il-Pjazza ta' quddiem il-Knisja issaħarni u mingħajr ma trid tfakkarni f'dak li kien qal Napuljun Bonaparte dwar il-Pjazza ta' San Marco f'Venezja: 'Din hi l- isbaħ sala tad-dinja. Is-sema hu s-saqaf; il-Bażilka wieħed mill-ħitan u l-ħitan l-oħra magħmula mill- Palazzi tad-Doge u oħrajn li jsebbħu din il- pjazza.' Ċertament, il-Pjazza tal-Mellieħa m'għandiex x'taqsam ma' dik ta' San Marco, iżda il-Pjazza tal-Vittorja fil-Mellieħa hija denja li tissejjaħ pjazza mill-isbaħ li għandna f'Malta u Għawdex, kemm għall-kobr u s-simetrija ġeometrika tagħha u kemm għall-bini sabiħ li jżejjinha, bħal djar antiki, sinjorili jew rustiċi, il- faċċata tal-Każin tal-Banda La Vittoria b'disinn u sbuħija klassikeġjanti u perfetti u fuq kollox bil- faċċata ta' barokk franċiż tal-Knisja Parrokkjali li tiddomina l-pjazza kollha. F'dan ix-xenarju uniku fakkarna lil Sammv Bartolo permezz ta' filmat mimli tifkiriet u għanjiet li huma marbuta ma' ismu interpretati min uħud mill-aqwa kantanti u ħbieb ta' Sammv bħal Enzo Gusman, Bavzo, The Greenfields, The Incorvaja Sisters, Ġiorġina, Anthonv Camilleri, Philip Vella, Godwin Lucas, l-istess membri tal-grupp The New Cuorv u Marbeck Spiteri li flimkien ma' Joe Vella ippreżentat il-programm. Ridna nagħtuh tislima lil Sammv propju hemm f'dik il-pjazza marbuta ma' qalbu u b'għan li ħadem dejjem għalih, imqar sa l-aħħar jiem ta' ħajtu, jiġifieri l-għajnuna għall-Għaqda Filan- tropika tal-Mellieħa. Sellimnilu permezz ta' vjaġġ tul il-ħajja tiegħu u l-karriera sabiħa tiegħu. Bi tħejjija għall-video, iffilmjat minn Mario Vella jien ilqajt ma' ommu Marija u missieru Ġużeppi. Stennejt li se nsib lil ommu kważi imbikkija hija u tiftakar li binha l- kbir li miet ħesrem. Imma sibtha imsaħħa minn rassenjazzjoni nisranija u ftakritu bi tbissima li omin biss tista' tagħti hi u tiftakar f'binha maħbub, bħallikieku hi kienet għandha ġġor lil Sammv qisu tarbija fil-ġuf tat-tifkiriet tagħha. Sammv kellu bħal Soċ. La Vittoria 1907-1998 Mellieħa — Malta Sammv Bartolo flimkien ma' shabu tal-Grupp New Cuorv jippreżenta s- CD li ħarġu lill-President tas-Soċjetà l-Perit C. L. Spiteri fil-festa ta' l-1997. rispett u biża' minn missieru, bniedem ta' dixxi- plina imħarreġ fin-Nanv Ingliża, u għalhekk nissel f'ibnu dik id-dixxiplina li fl-aħħar mill-aħħar tant swietlu fil-karriera tiegħu. Martu Evelvn ftakritu kburija bħala l-isbaħ ħaġa ta' ħajjitha u ta' uliedha. Dar Sammv għadha mimlija bih minkejja li miet. Mimlija bit-trophies li rebaħ, bir-ritratti tas-suċċessi, ir-ritratti tiegħu mal-familja. Fuq kollox id-dar tiegħu fejn ħadem ħafna hija xhieda tal-ħila u l-attenzjoni tiegħu artistika. Is-Sur F. Fenech, organizzatur ta' Festival magħruf fi Pjazza tal-Mellieħa ftakru għadu żagħżugħ iżda serju huwa u jieħu sehem f'dawn il-konkorsi. Fil-Mellieħa Bav Hotel, fejn Sammv ħadem għal kważi tnax-il sena flimkien mall-grupp New Cuorv, iltqajna mal-manager F. Tabone li kien jaf lil Sammv fil-bidu tal-karriera tiegħu f'dak il-Hotel li kien sar sinonomu ma' Sammv u l-grupp tiegħu. Imbagħad bil-Bajja tal-Mellieħa iltqajna mall-ħbieb tiegħu. Min ftakru l-iskola, min ftakru l-Azzjoni, minn ftakru f'xi bużulotta ta' żmien il-Karnival, min ftakru għadu jagħti bidu għall-karriera mużikali tiegħu. Ma' Tonv Fenech, li kiteb ħafna mill-lirika tal-kanzunetti ta' Sammv, ftakarna fl- imħabba li kellu l-kantant Mellieħi għall-kelma u jtiha sens u sentiment. Nistgħu ngħidu li ma' Sammv twieldet ukoll dik li bir-raġun tista' tissejjaħ il-kanzunetta tal-Mellieħa. Dak il-ħin bħal donni ħassejt il-mewġ lubien tal-Bajja tal-Mellieħa jħannen l-għanja il-Bajja tal- Mellieħa kif kien jaf jinterpretha Sammv Bartolol Tajna ħin biżżejjed biex flimkien ma' Joe S. Grech, Paul Abela u Joe Bonello niftakru fil-bidu tal-grupp The New Cuorev fejn Sammv kien il-leħen speċjali, b'mod partikulari għall-kanzunetti li kitbulu Joe u Paul. Sħabu ftakruħ fil-mumenti u l-burdati tiegħu. F'waqtiet ħosbien u kważi maqtugħ għalih waħdu, aktarx nervuż qabel jibda' jkanta iżda mbagħad meta kien ifettillu jiċċajta ħadd ma kien iżomm bih. Kienet ix-xewqa ta' Sammv huwa u beda jħoss li l- marda taħkmu aktar li jerġa' jqajjem dak l-ispirtu li ħeġġeġ lil The New Cuorev snin qabel u għalhekk xtaq li jerġgħu jingħaqdu flimkien ħalli joħorġu CD bis-suċċess tal- imgħoddi iżda li ma jmutu qatt. Nistgħu insejħu din is-CD bħala t-testment mużikali u spiritwali ta' Sammv Bartolo. Fakkarnih ukoll fis-sehem tiegħu f'xi musicals u s-sehem tiegħu fil-Festivals tal-XTC. Bir-raġun, Emmanuel Mifsud, hu innifsu poeta u kompożitur, qal li Sammv Bartolo kien jinterpreta l-parti ta' Kristu fil-musikal Ikun li trid int b'konvinzzjoni li kienet akbar minn dik ta' sempliċi attur u kantant. Kien xieraq għalhekk li l-programm jagħlaq b'song ta' ġieħ miktuba apposta minn Alfred C. Sant u Joe S. Grech u li tkantat mill-kantanti mill- kantanti li ħadu sehem fl-aħħar edizzjoni tal-Fes- tival l-Għanja tal-Poplu. Kien ġieħ sinċier u kommoventi: Bħal ma kien sinċier u kommoventi ir- ringrazzjament tat-Tabib Attard. Il-President tal- Għaqda Filantropika Melleħin li fakkar is-sehem kontinwu ta' Sammv u l-imħabba li kellu għat- tfal u nies b'diżablità. Meta rajt lil dawn il- jingħaqdu fiċ-ċapċip: ma stajtx ma nħossnix kommes kif kien iħossu Sammv. Smajt li xi ħadd jgħid 'Imma tgħid dawn qed jifhmu'' F'qalbi għedt 'Ħafnal' Ħadd minnhom ma kien qed jifhem is-sinifikat ta' dik il-lejla sajfija meta l- pjazza tal-Mellieħa inħonqot minn għadd kbir ta' nies li ġew mhux biss biex jisimgħu iżda biex jagħtu tislima lil Sammv Bartolo li b'leħnu u bid-dedikazzjoni tiegħu għall-kanzunetta Maltija tant għamel ġieħ lil Mellieħa kif wkoll lill-qasam mużikali Malti kollu. Grazzi, Sammpvi Leħnek kien poeżijal Soċ. La Vittoria 1907-1998 Mellieħa — Malta